cyanic-selkie/wikianc huggingface dataset:
Guimbal
Barangayer
Guimbal er inndelt i 33 barangayer per 30. september 2019.
Det allkinesiske ungdomsforbund
Det allkinesiske ungdomsforbund (kinesisk: 中华全国青年联合会, pinyin: Zhōnghuá quánguó qīngnián liánhéhuì) ble grunnlagt i 1949 og er en føderasjon av kinesiske ungdomsorganisasjoner. Det har hovedsete i Beijing.
Forbundet består av 52 ungdomsorganisasjoner, hvorav 16 nasjonale organisasjoner og 36 på provinsnivå. Selve ungdomsforbundet har mer enn 77.000 medlemmer, men med medlemsorganisasjonene favner den mer enn 300 millioner. En av de 16 nasjonale medlemsorganisasjonene er den kinesiske kommunistiske ungdomsliga.
Malawi under VM i friidrett 2017
Malawi deltok under VM i friidrett 2017 (utendørs) fra 5. august til 13. august 2017 i London i Storbritannia.
Staika
Staika (lulesamisk Stájggá) er et fjell på grensa mellom Arjeplog og Jokkmokk kommuner vest i Norrbottens län i Sverige.
Henrik Thott
Henrik Thott eller Henrich Tott (født 1606, død ca. 1675) var en dansk adelsmann, lensherre og offiser. Hans foreldre var Christen Thott og Sophie Below. Henrik Thott eide gods knyttet til gårdene Boltinggaard, Kjeldkær, Fårup i Jelling Sogn, samt Gladsaxe og Svineberg i Skåne.
Henrik Thott var på den obligatoriske utenlandsreise for unge adelsmenn. Han var i 1621 immatrikulert ved Universitetet i Leiden. Etter hjemkomsten tjente han fra 1628 som sekretær i det danske Kancelli. I 1635 fratrådte han sin stilling ved kanselliet for å overta Stavanger len. Thott var lensherre i Stavanger fram til 1641. Som oberstløytnant ble Thott sjef for de to fænniker (kompanier) i Stavanger len og Agdesiden len som var blitt slått sammen til et regiment i 1640. Regimentet ble under Hannibalfeiden kalt «det Stavangerske regiment», senere det «Vesterlenske regiment». Fra 1641-48 var Thott lensherre på Bergenhus.
Selv om Thott var en velstående godseier endte han sine dager i stor fattigdom. I 1655 måtte han selge Fårupgård til sin søster Anne Thott, og de andre måtte han etterhvert oppgi på grunn av gjeld. I 1660 ble Thott utnevnt av Kronen til stiftsamtmann over Århus Stift og amtmann over Århus Amt. Fullstendig ruinert mistet han sin amtmannsstilling i 1662. Han levde sine siste dager i stor nød og man vet ikke nøyaktig når han døde, en gang etter 20. november 1674.
Familieliv
Henrik Thott var gift tre ganger:
Friidrett under Sommer-OL 1904 – Tresteg menn
Tresteg for menn var en av sju hoppøvelser i friidrett under Sommer-OL 1904 i St. Louis. Sju deltakere, alle fra USA, deltok i trestegkonkurransen som ble avviklet 1. september 1904. Myer Prinstein forsvarte sin olympiske titel i tresteg fra Sommer-OL 1900 i Paris
Rekorder
Gjeldende rekorder før lekene i 1904:
(*) uoffisielt
Cyprien Ntaryamira
Cyprien Ntaryamira (født 6. mars 1955, død 6. april 1994) var Burundis femte president fra 5. februar 1994 til flyet hans blei skutt ned 6. april 1994.
Biografi
Ntaryamira blei født i Mubimbi i provinsen Bujumbura Rural i det som da var belgiskstyrte Ruanda-Urundi (seinere Burundi). Han begynte på skole i Bujumbura, men etter et mislykka hutuopprør i 1972 flykta han og tusener andre etniske hutuer fra landet.
Ntaryamira fikk etter hvert utdannelse innen jordbruk fra Universitetet i Rwanda i Butare i 1982. På denne tiden blei han aktiv innen sosialistiske bevegelser. Han dro tilbake til Burundi i 1983 for å jobbe som landbruksfunksjonær. I en kort periode i 1985 var han politisk fange under oberst Jean-Baptiste Bagazas militærstyre.
I august 1986 blei han et av grunnleggingsmedlemmene og økonomipolitisk leder i det hutudominerte partiet Front pour la Démocratie au Burundi (FRODEBU). Partiet fikk makta i presidentvalget i 1993, og endte med det en lang periode med dominans fra tutsiminoriteten og Union pour le Progrès national (UPRONA). Den nye presidenten, Melchior Ndadaye, utnvente Ntaryamira til landbruksminister.
I oktober 1993 blei imidlertid Ndadaye og hans to øverste tjenestemenn drept, noe som førte til borgerkrig i landet og en fastlåst situasjon i parlamentet. Ntaryamira blei valgt som president som et kompromiss i februar 1994: han var hutu, men blei ansett som moderat i Ndadayes tradisjon, mens Anatole Kanyenkiko fra UPRONA blei statsminister.
Død
6. april 1994 blei flyet som Ntaryamira og Rwandas president Juvénal Habyarimana satt i skutt ned da det var i ferd med å lande på Kigali internasjonale lufthavn i Rwanda. Dette fungerte som en utløsende faktor for folkemordet i Rwanda.
To dager seinere, 8. april, tok nasjonalforsamlingas president Sylvestre Ntibantuganya over som president.
Indre Melværsund bru
Indre Melværsund bru er en bjelkebro over Indre Melværsund fra øya Melværet til Værøyna på fylkesvei 5663. Brua er 234 meter lang.
Brua fikk sammen med fylkesveien Vakre vegers pris 2006.
MAB 1./507 Husøya
MAB 1./507 Husøya eller MKB 1/507 Husöen, var et tysk marinekystfort på Husøya i øygruppen Tarva i Ørland kommune på kysten av Sør-Trøndelag. Fortet var underlagt artillerigruppe Örlandet og var utrustet med 3 stk 28 cm SKL/45 kanoner med en rekkevidde på nesten 35 km. Batteriet var opprinnelig oppsatt på kysten av Østersjøen under navnet MKB Goeben, men ble i mars 1941 flyttet til Husøya. Selve fortet hadde vært under bygging siden sommeren 1940.
I løpet av andre verdenskrig var det over 2000 tyske soldater stasjonert på den lille øya i tillegg til et stort antall krigsfanger som sto for byggingen av mye av fortet.
I dag er fremdeles de de tyske etterlatenskapene svært synlige i terrenget med en rekke større og mindre bunkere, kanonstillinger og brakkegrunnmurer.
Flabellototreta
Flabellototreta er en slekt av lysbiller. Disse insektene har fått sitt navn ettersom de er istand til å frambringe lys.
Utseende
Hannene er middelsstore, avlange, røde og svarte lysbiller med kamformede antenner.
Levevis
Lysbillene er nattaktive insekter. De finnes i mange ulike naturtyper (habitat), som fuktige enger, langs skogsbryn, bekker, i hager og parker. De finnes i lavlandet, men kan også finnes oppover i fjellet, men ikke over skog-grensen. Larvene til sankthansormen, som lever i Norge, spiser skallbærende snegler, som de dreper med et giftig bitt. De sprøyter så inn fordøyelsesenzymer som langsomt løser opp sneglen, og slurper i seg innholdet. De kan leve ganske lenge på en snegle.
De spesielle lysproduserende organene er plassert på bakkroppen. Larvene lyser nok som en advarsel til rovdyr om at de kan inneholde giftige kjemikalier. Men for de voksne er det ofte hunnen som sender ut lysblink. Hun er vingeløs, sitter i vegetasjonen og gjør det for å tiltrekke seg partnere.
Utbredelse
Artene lever i Sørøst-Asia.
Emmanuel M’Pioh
Emmanuel M'Pioh (født 24. mai 1952) er en kongolesisk tidligere friidrettsutøver som spesialiserte seg i hinderløp.
Han representerte landet sitt under Sommer-OL 1984 i Los Angeles, der han ble utslått i forsøksheatene på 3000 meter hinder.
10. divisjon fotball for menn (Oslo)
10. divisjon fotball for menn (Oslo) er en regionalliga i fotball under Oslo Fotballkrets. Siden 2022 har 10. divisjon vært det laveste nivået i Oslo.
Aniara (Bjørnstad-album)
Aniara er en rockeopera av Ketil Bjørnstad, utgitt som dobbelt musikkalbum i 1983. På innspillingen bidro Lill Lindfors, Folke Bengtsson og Göran Fristorp med vokal. Rockeoperaen ble fremført i Tromsø i november 1984, og en fjernsynsproduksjon med opptak fra flere av forestillingene ble sendt på NRK 31. mars 1985. Solister på forestillingene var Lindfors og Egil Eldøen.
Hyponotum
Hyponotum er en slekt av biller blant bløtvingene.
Utseende
Vanligvis små (under 6 millimeter) bløtvinger. De er avlange, gjerne svarte på farge, pronotum, antenner og bein kan være rødgule. Dekkvingene dekker hele bakkroppen. Antennene er tynne og trådformede, omtrent så lange som kroppen.
Utbredelse
Slekten er utbredt i Sør-Amerika (Chile, Argentina, Peru).
Scalenarthrus
Utseende
Bittesmå (gjerne ca. 1 millimeter), blanke, brunlige kortvinger. Kroppen er pæreformet. Hodet er trapesformet, med små, runde fasettøyne og groper i pannen. Antennene er middels kraftige. Maksillepalpene er lange, det ytterste leddet ganske stort. De ytterste leddene danner en kølle. Pronotum er forholdsvis lite, med rundede sider, bredest omtrent i midten, med runde, dype groper. Dekkvingene dekker omtrent halve bakkroppen, er blanke og kraftig utvidete bakover. Bakkroppsleddene er ganske korte og kan være påfallende innskåret i midten. Beina er nokså lange, leggene litt krumme.
Utbredelse
Slekten er utbredt i den Nye verden.
Never Give Up on You
«Never Give Up on You» (norsk oversettelse: gir deg aldri opp) er en britisk popsang fremført av sangeren Lucie Jones. Sangen representerte Storbritannia i Eurovision Song Contest 2017 etter å ha vunnet Eurovision: You Decide, BBCs svar på Melodi Grand Prix. I Eurovision Song Contest ble sangen nummer 15 av 26, Storbritannias beste resultat siden ellevteplassen i 2011.
Sangen er skrevet av Lawrie Martin, gruppa The Treatment og danske Emmelie de Forest, som vant Eurovision Song Contest 2013 med «Only Teardrops». Sangen ble sluppet 27. januar 2017 av ArtPeople Music.
Damsgårdstuene
Damsgårdstuene er navnet på en av de eldste bygningene som står igjen på Laksevåg i Bergen. Hovedhuset ble opprinnelig bygget rundt 1885. Det lille huset i front ble bygget senere for å leies ut.
Husets historie
Damsgårdstuene har huset mange virksomheter. Her har vært slakterforretning, elektrisk verksted og sykkelverksted. Hvem som eide huset først er ikke sikkert, men Oskar Erstad kjøpte huset av en kollega, og fikk bygget det lille huset ved veien for utleie til butikkvirksomhet. Imellom husene var det en ripshage. De to slakterforretningen vet vi ikke mer om enn at den første gikk veldig godt og holdt på i mange år. Den siste holdt bare på noen få år. Damsgaard Elektr. Verksted ble drevet av Gjertsen, svigersønn av Søyland som drev Sabb Motor i samme gate. Gjertsen leverte pakninger til Sabb motorene. Men dette ga ikke nok inntekt, så han drev med sykkelverksted og radioservice i tillegg. Når Tore Iversen arvet husene, hadde han bilverksted i det minste huset i noen år, før han i 1990 bygget om til restaurant. Da bygget han de to husene sammen og gjorde de slik de står idag. I dag er det fortsatt restaurant, med navnet Damsgårdstuene Spiseri. Innehaveren, Anita Sando er fjerde generasjon i familien som bor eller driver næringsvirksomhet i huset.
Damsgårdsveien
Veien het Strandveien før krigen. Den ble så delt opp i to, Damsgårdsveien og Damsgårdsgaten. Idag heter hele veien Damsgårdsveien. Veien idag består for det meste av industri, men før i tiden var det bolighus, mange små butikker og ett yrende folkeliv. Rett ved Damsgårdstuene gikk også grensen mellom Bergen og Laksevåg. Man ser grenseskiltet på bildet av Damsgaard Elektr. Verksted. En naturlig grense var bekken, kalt Münsterbekken. Bakken på andre siden av huset ble kalt Münsterbakken.
Igbaras
Igbaras (Bayan ng Igbaras) er en kommune på Filippinene. Kommunen ligger i landsdelen Visayas, og tilhører provinsen Iloilo.
Barangayer
Igbaras er inndelt i 46 barangayer per 30. september 2019.
Pseudolobetus
Pseudolobetus er en slekt av biller blant bløtvingene.
Utseende
Små til middelsstore (4,5-7 millimeter), avlange bløtvinger. De har velutviklede flygevinger under de bløte dekkvingene. som er forkortede og bare dekker roten av flygevingene. Hodet er ganske stort, fremstrakt, med store, utstående fasettøyne. Antennene er 11-leddete, ganske lange og trådformede. Disse artene er gjerne middelsstore og farget i kombinasjoner av svart og gult eller rødt.
Utbredelse
Slekten er utbredt i Mellom-Amerika (Costa Rica, Panama).
Rødsbekken
Rødsbekken, eller Haugesbekken, (i øvre løp kalt Librubekken ) er ei elv i Skiptvet kommune i Viken. Den er ei sideelv til Glomma og drenerer mesteparten av den nordlige delen av kommunen. Størsteparten av bekken renner gjennom ravinelandskap. Rødsbekken munner ut i Fossevja, ei vestlig sideevje i Glomma, rundt 4 kilometer nordøst for kommunesenteret Meieribyen.
Kip Rono
Kip Rono (født 4. januar 1958) er en kenyansk tidligere friidrettsutøver som spesialiserte seg i hinderløp.
Han representerte landet sitt under Sommer-OL 1984 i Los Angeles, der han ble utslått i forsøksheatene på 3000 meter hinder.
Himanshu Thakur
Himanshu Thakur (født 9. januar 1994) er en indisk alpinist. Han representerte landet sitt under Vinter-OL 2014 i Sotsji, der hans beste resultat var nummer 72 i storslalåm.
Aquatica
Aquatica er en slekt av biller. Disse insektene har fått sitt navn ettersom de er istand til å frambringe lys.
Utseende
Små til middelsstore (ca. 5-10 millimeter), avlange, gjerne matt brungule lysbiller med lysorganer på for- og bakkroppen. Hos hannene er hodet mer eller mindre dekket av pronotum, fasettøynene er store, antennene trådformede. Pronotum og dekkvingene har rundede sider.
Levevis
De spesielle lysproduserende organene er plassert på bakkroppen. Larvene lyser nok som en advarsel til rovdyr om at de kan inneholde giftige kjemikalier. Men for de voksne er det ofte hunnen som sender ut lysblink. Hun er vingeløs, sitter i vegetasjonen og gjør det for å tiltrekke seg partnere.
Hunnene kryper opp i vegetasjonen like før det blir mørkt. De velger gjerne en åpen plass slik at lyset kan ses på lang avstand. Hannene som flyr lavt over vegetasjonen, straks de oppfatter hunnes lyssignal, flyr de til henne. I tropiske strøk er det mange ulike arter og de har utviklet egne lyssignaler (blinking) for å kunne kjenne igjen individer fra samme art.
Utbredelse
Slekten er utbredt i Øst-Asia (Russland, Kina, Taiwan, Japan, Korea).
Muhammad Karim
Muhammad Karim (født 1. mai 1995) er en pakistansk alpinist. Han representerte landet sitt under Vinter-OL 2014 i Sotsji, der hans beste resultat var nummer 71 i storslalåm.
Sanger fra gutterommet
Sanger fra gutterommet er et musikkalbum med Ole Paus. Albumet ble utgitt den 19. august 2016 og er innspilt i Ketil Bjørnstads hjem i Frognerveien 55 i Oslo i 1972.
Bi Feiyu
Bi Feiyu (, født i 1964 i Xinghua i provinsen Jiangsu i Folkerepublikken Kina) er en kinesisk forfatter. Han skriver noveller, romaner og dreiebøker for film.
Arnold Schibbye
Han var sønn av skolebestyrer Einar Schibbye (1865–1931) og husmor Annie Arnold (født 1868). Arnold Schibbye var selv gift med Dorothea Svaboe (født 1892) fra Luster, men ekteskapet ble oppløst. Han hadde studentereksamen fra 1911, juridisk embedseksamen fra 1916 og advokaturen fra 1922. Han var edsvoren fullmektig i 1917, overrettssakfører fra 1917, advokatfullmektig 1917–1922 og høyesterettsadvokat i Oslo fra 1922.
Schibbye var politisk engasjert i Høyre, og var medlem av Oslo bystyre og formannskap 1925–1945, formann i Oslo Høyre 1932–1938, medlem av skattetakstkommisjonen 1933–1934 og medlem av overligningsnemnden i 6 år. Blant andre verv Schibbye bekledde, kan nevnes styremedlem i Oslo Lysverker AS, styreformann i Emaljeverket AS, styreformann i O. Jakobsens Maskinverksted AS og styremedlem i AS Norsk Labrador & Granittindustri.
Slagmaleri
Slagmaleri er en malerisk framstilling av slag og andre krigshandlinger. Fremstillinger av soldatliv i fredstid, regnes derimot i stor grad som sjangermaleri.
Permanentutstillinger
Malerier og skulpturer helt fra 1500-tallet finnes blant annet på det østerrikske Heeresgeschichtliches-museet.
Tonanitla
Tonanitla er en kommune sone XVI i den meksikanske delstaten México, rett nord for Mexico by, og utgjør en del av storbyområdet ZMCM. Den fikk status som egen kommune 3. desember 2003, etter at området hadde vært en del av Jaltenco kommune, som det ikke engang grenser til. Tonanitla har 8 081 innbyggere (2005) og et areal på 17,1 km². Administrasjonssentrum er Santa María Tonanitla.
Mimopolemius
Mimopolemius er en slekt av biller i delgruppen (underfamilien) Silinae i familiegruppen bløtvinger.
Utseende
Mimopolemius er vanligvis avlange, gjerne rødlige bløtvinger.
Utbredelse
Slekten er utbredt i Sørøst-Asia.
Friidrett under Sommer-OL 1904 – Høydehopp menn
Høydehopp for menn var en av sju hoppøvelser i friidrett under Sommer-OL 1904 i St. Louis. Seks deltakere fra tre nasjoner deltok i høydehoppkonkurransen som ble avviklet 29. august 1904.
Rekorder
Gjeldende rekorder før lekene i 1904:
(*) uoffisielt
Abdullah Al-Akbary
Abdullah Al-Akbary (født 1. april 1966) er en omansk tidligere friidrettsutøver som spesialiserte seg i hinderløp.
Han representerte landet sitt i Sommer-OL 1984 i Los Angeles, der han ble utslått i forsøksheatene på 3000 meter hinder.
Lev Berg
Lev Semjonovitsj Berg (Лев Семёнович Берг, også kjent som Leo S. Berg; født  i Bender i Bessarabia i Russland, død 24. desember 1950 i Leningrad) var en russisk geograf og iktyolog.
Bakgrunn, studier
Han ble født i Bessarabia, som på den tiden tilhørte Det russiske keiserdømmet. Foreldrene var jødiske, men Berg gikk over til kristendommen for å få lov til å studere.
Han studerte zoologi og geografi og avla eksamen ved universitet i Moskva i 1898.
ARC (mikroprosessor)
ARC (Argonaut RISC Core) innebygde prosessorer er en familie av 16/32-biter RISC mikroprosessorer som opprinnelig ble konstruert av ARC International. De brukes mye i SoC-utstyr for lagring, hjem, mobile, automobile og Internet of Things-applikasjoner. ARC mikroprosessorer har blitt lisensiert av mer enn 200 organisasjoner og blir lansert i mer enn 1.5 milliarder produkter årlig.
Lev Berg
Bakgrunn, studier
Etter eksamen var han fiskeriinspektør ved Aralsjøen 1899–1903. Han studerte oseanografi i Bergen 1902–03.
Akademisk karriere
Seinere hadde han flere viktige stillinger, ofte samtidig, både som professor og innen statsadministrasjonen. Han var en ledende iktyolog og publiserte blant annet verket Freshwater fishes of the U.S.S.R. and adjacent countries i 3 bind (4. utg., 1948–49 på russisk, engelsk oversettelse 1962–65). For dette verket fikk han posthumt Stalinprisen i 1951. Et grunnleggende arbeid innenfor fiskenes systematikk er Classification of Fishes Both Recent and Fossil (1940, både på russisk og engelsk).
Innenfor geografien forsket han på jordtyper, geomorfologi og klimatologi. Han utviklet også en egen evolusjonsteori, kalt nomogenese. Den skiller seg både fra darwinisme og lamarckisme. Det legges mindre vekt på naturlig utvalg og makroevolusjon forklares med teleologiske argumenter. Lysenko og hans støttespillere sammensverget seg i 1939, så Lysenko, og ikke Berg, ble valgt inn i biologiseksjonen i Det sovjetiske vitenskapsakademiet. Berg ble i 1946 valgt inn i geografiseksjonen i akademiet.
Hvis helsa holder – The Album
Hvis helsa holder – The Album er et musikkalbum med Jonas Fjeld & Ole Paus under navnet To rustne herrer. Albumet ble utgitt 23. september 2016 i forbindelse med showet med samme navn i forbindelse med viseduoens 20-årsjubileum.
Mauro Caruana
Mauro Caruana, O.S.B., opprinnelig Luigi Carlo Giovanni Giuseppe Publio Caruana (født 16. november 1867 i Floriana på Malta, død 17. desember 1943 i Sliema) var en maltesisk katolsk ordensgeistlig som var biskop av Malta og titulærerkebiskop. Under hans embetsperiode falt både første og andre verdenskrig og turbulente politiske konflikter på Malta.
Benediktiner, prest
Luigi Caruana gikk inn i det skotske benediktinerklosteret Fort Augustus Abbey i Fort Augustus ved Loch Ness som ungdom i 1884 og fikk ordensnavnet Mauro. I 1888 avla han sine ordensløfter, og han ble presteviet den 14. mars 1891 av Hugh MacDonald, biskop av Aberdeen.
Biskop
Den 29. mars 1928 opphørete den personlige forening med bispedømmet Malta ved gjenopprettelsen av erkebispedømmet Rhodos som et fungerende bispedømme, men Mauro Caruana beholdt erkebiskops tittel ad personam.
Erkebiskop Caruana formante i en radiotale til malteserne den 26. desember 1942 om å gjøre deres ytterste i anstrengelsene for en seier mot aksemaktene, Han sa: «There is no other alternative for all right-thinking men faced with the evidence of the inherent barbarity of the enemy, his anti-Christian temper, his persecution of religion, his contempt for the laws of civilization and his savage extermination of the Jews.»
Mauro Caruana døde 17. desember 1943 i en alder av 76 år. Han hadde da vært en ledeskikkelse for utholdenhet og styrke under Luftwaffes angrep under den flere år lange beleiringen av Malta.
Han ble etter hans ønske gravlagt i sognekirken St Gregory i Sliema.
Episkopalgenealogi
Hans episkopalgenealogi er:
Sylvester og Pips Mysterier
Sylvester og Pips Mysterier (engelsk: The Sylvester & Tweety Mysteries) er en amerikansk animert TV-serie, produsert av Warner Brothers Animation. Basert på Looney Tunes med karakterene Sylvester og Pip og i hovedrollen.
Serien ble sendt på Boomerang og Cartoon Network i Norge.
Handling
Serien handler om Looney Tunes-karakteren Besta som er detektiv og løser mysterier rundt omkring i hele verden sammen med kjæledyrene hennes Pip, Sylvester og Hector. Sylvester prøver i mellomtiden å spise Pip, men lykkes aldri enten på grunn av Hector som stopper han eller Pip som utsmarter han.
Mange andre Looney Tunes-karakterer hadde cameoopptredener i serien. De eneste hovedfigurene i Looney Tunes som aldri dukker opp i serien er Snurre Sprett, Lola Sprett, Pelle Pigg og Per Ulv.
Norske stemmer
Hector har ingen vanlig dialog, og dermed ingen norsk stemme skuespiller
Hector Begeo
Hector Begeo (født 19. juni 1964) er en filippinsk tidligere friidrettsutøver som spesialiserte seg i hinderløp.
Jaltenco
Jaltenco er en landsby og en kommune sone XVI i den meksikanske delstaten México, nord for Mexico by. Den har 26 359 innbyggere og et areal på 3,3 km². Den grenser til Zumpango i nord og Nextlalpan i sør.
Hector Begeo
Han representerte landet sitt under Sommer-OL 1984 i Los Angeles, der han ble utslått i forsøksheatene på 3000 meter hinder.
Jaltenco
Navnet Jaltenco er nahuatl og betyr «Sted ved sandkanten».
Mikiel Gonzi
Bakgrunn
Han ble født som Michele Gonzi, og var sønn av Giuseppe Gonzi (1840-1935) og Margherita Tonna. Han hadde en yngre bror, Lorenzo Gonzi (1888-1934), og fire eldre halvsøsken fra farens tidligere ekteskap med Maria Xerri. Lillebroren, Lorenzo ble farfar til Lawrence Gonzi, som ble statsminister i Malta (2004-2013).
Prest, politiker
Michael Gonzi vokste opp i Kalkara og ble presteviet 19. desember 1908. Han ble valgt inn i den maltesiske lovgivende forsamling som senator for Maltas Arbeiderparti (Malta Labour Party - MLP, også: Partit Laburista) i 1921, men trakk seg halvveis i sin periode idet han var blitt valgt til biskop av Gozo.
Biskop
Øygruppen Malta har (2022) to bispeseter - Malta fra apostolisk tid og som i 1944 ble til metropolitanerkebispedømme - og dekker den største øya, øya Malta, og bispedømmet Gozo, utskilt i 1864, og som omfatter øya av samme navn.
Bispedømmet Gozo
Den 13. juni 1924 ble han utnevnt av pave Pius XI til biskop av Gozo, og den 20. juli samme år ble han ordinert til biskop av biskopen av Malta, Mauro Caruana; medkonsekratorer var biskopene Giovanni Maria Camilleri, biskop emeritus av Gozo, og Angelo Portelli, hjelpebiskop i bispedømmet Malta.
Bispedømmet - erkebispedømmet - Malta
Som titulærbiskop av Lyrbe ble Michael Gonzi koadjutor for biskopen av Malta den 14. oktober 1943, og etterfulgte ham 17. desember 1943. Den 1. januar 1944 ble Malta elevert til erkebispedømme, og Michael Gonzi ble den første erkebiskopen av Malta. Som konsilfader deltok han på alle fire sesjonene av Det andre Vatikankonsil.
Den 17. mars 1961 la erkebiskop Gonzi Maltas Arbeiderpartis (MLP) sentrale politikere og støttespillere under interdikt, og befolkningenm oppfordret han til ikke å stemme på MLP. De som interdiktet rammet, skulle ikke motta sakramentene, og dsse skulle man ikke lenger kunne gravlegge på kirkelige vigslede gravlunder, men måtte gravlegges på «uhelliget jord» (maltesisk: Il-Miżbla). Dette var basert på den utbredte frykt for at MLP kunne utvikle seg til et «kommunistisk» parti. Blant dem som ble gravlagt i uvigslet jord var MLPs nestleder, den kjente forfatter Ġużè Ellul Mercer (1897–1961).
Konflikten hadde utriklet seg over tid. Det bgynte i 1948 da Don Mintoff, den senere statsminister, fortsatt var nestleder for sitt parti. På en middag som Mintoff presederte overt, sang gjestene Det røde flagg og antiklerikale taler ble holdt. Forholdet begynte å forverres igjen under under itegrasjonskampanjen i 1956, da man skulle stemme over en integrering med Storbritannia. Gonzi fryktet at den katolske kirkes stilling ville gå tapt til fordel for den anglikanske kirke (at Church of Englands særstilling skulle følge med) når Malta eventuelt ble en del av Storbritannia, og ba om garantier som aldri kom. Kirken og dens støttespillere var kategorisk mot integreringsplanen og ba velgerne om å stemme 'nei' eller avstå fra å stemme i folkeavstemningen 14. februar 1956, og fløy bannere som Meta tivvota Alla jarak u jiġġudikak (Når du stemmer, vil Gud vil se deg og dømme deg).
Kirkens, og spesielt erkebiskop Gonzis, forhold til Arbeiderpartiet, forverret seg ytterligere i 1958 da det utviklet seg landsomfattende protester og gateuro da det ble kunngjort at verftet gradvis skulle bli nedlagt og antallet arbeidere drastisk redusert. Gonzi fordømte de voldelige protestene, og anklaget Arbeiderpartiet for å støtte dem. Arbeiderpartiet anklaget på sin side kirken for å fordømme de protesterende arbeiderne, mens de aldri fordømte den harde undertrykkelsen fra de britiske kolonimyndigheter.
De skarpe ordvekslinger ble ytterligere forsterket med Labours beslutning om å utvikle relasjoner med Afro-Asian Peoples' Solidarity Organization (AAPSO), som man antok å være en sosialistisk frontorganisasjon. Det neste som fulgte, på St. Patrick's Day, 17. mars 1961, var Gonzis interdikt av sentrale aktører i Arbeiderpartiet, nærmere bestemt partiets eksekutivkomité, men også ab lesere, distributører og annonsører i partiavisene, partiets velgere og kandidater til partiet. Nøkkelspørsmålet skulle bliom staten skulle sekulariseres, eller om kirken skulle beholde sin privilegerte posisjon.
Interdiktet ble opphevet i 1964 og en forsoning mellom den katolske kirke på Malta og MLP fant sted i 1969 ved mekling av den maltesiske kuriebiskop og deretter koadjutorerkebiskop av Malta, Emanuele Gerada.
Fratreden og død
Den 29. november 1976 trakk erkebiskop Gonzi tilbake seg i en alder av 91 år.
Den sigarrøykende erkebiskop Gonzi døde på Saint Luke's Hospital i Gwardamanġa, da 98 år gammel.
Episkopalgenealogi
Hans episkopalgenealogi er:
Polygnotos (vasemaler)
Polygnotos (aktiv omtrentlig i tiden 450 f.Kr. – 420 f.Kr.) var en gresk vasemaler i Athen. Han er betraktet som en av de mest betydningsfulle vasemalere av rødfigurstilen i den høyklassiske perioden. Han fikk sin undervisning og trening i verkstedet til «Niobidmaleren» (hans navn er ikke kjent) og spesialiserte seg i monumentale vaser i samme stil som Polygnotos av Thasos.
Polygnotos malte spesielt store keramikkvaser som stamnoi, kratér, hydria og skulderamfora, de vasene som heter Nolanamfora og Pelikan.
Glyphobythus
Glyphobythus er en gruppe (slekt) av biller som hører til underfamilien køllebiller (Pselaphinae) i den store familien kortvinger (Staphylinidae). Disse knøttsmå billene er vanlige i løvstrø.
Utseende
Bittesmå (gjerne 1-1,5 millimeter), blanke, rødbrunlige kortvinger. Kroppen er pæreformet. Hodet er nærmest trekantet, med små, runde fasettøyne og groper i pannen. Antennene er kraftige, de to innerste leddene omtrent kuleformet, hos hannen har det andre leddet gjerne utvekster som er til nytte for å skille artene fra hverandre. Maksillepalpene er lange, det ytterste leddet stort og mer eller mindre trekantet. De ytterste leddene danner en kølle. Pronotum er forholdsvis lite, med rundede sider, bredest omtrent i midten. Dekkvingene dekker omtrent halve bakkroppen, er blanke og kraftig utvidete bakover. Bakkroppsleddene er ganske korte. Beina er middels lange.
Martin Rinckart
Martin Rinckart (født 23. april 1586 i Eilenburg i Tyskland, død	8. desember 1649 samme sted) var en tysk salmedikter, prest og kantor.
Han kom fra små kår, men fikk stipend til å gå på skole, og havnet i 1602 på universitetet i Leipzig der han studerte teologi. Fra 1610 fikk han diverse stillinger som diakon, kantor og prest i menigheter i Eisleben og Erdeburg, og fra 1616 ble han erkediakon i Eilenburg. Han hadde denne stillingen under hele trettiårskrigen.
Han gav ut rundt 100 skrifter, blant dem Der Eislebische christliche Ritter, et drama om Martin Luther. Han skrev også rundt 600 salmer og komponerte en rekke verker. Hans mest kjente salme er «Nun danket alle Gott» som han skrev rundt 1636. Den er i bruk i en rekke salmebøker, og står i Norsk Salmebok og Norsk salmebok 2013 på både bokmål og nynorsk under titlene «Nå la oss takke Gud» (bokmål) og «No takka alle Gud» (nynorsk).
Glyphobythus
Utbredelse
Slekten er utbredt i Sør-Europa og Lilleasia.
Hertugdømmet Holstein
Hertugdømmet Holstein (dansk: Holsten) var en stat som lå mellom Eider og Elben. Tidligere var Holstein et grevskap, men ble i 1474 opphøyd til hertugdømme av keiser Fredrik III av Det tysk-romerske rike ved å gjøre Christian I til hertug av Holstein, som ble en del av Det tysk-romerske rike som et riksumiddelbart område. Hertugdømmet utgjorde den nordligste delen av Det tysk-romerske rike.
Tross den store majoriteten tyskspråklige, og det faktum at området formelt lå under den tysk-romerske keiser, ble Holstein påvirket av de tette båndene til Danmark. Med unntak av tumultene under og like etter Napoleonskrigene var Holstein til en viss grad underlagt tysk forfatning. Fram til 1806 var det underlagt Det tysk-romerske rike og etter Rhinforbundets avvikling ble det en del av Det tyske forbund fra 1816. Likevel var det politikken som ble ført av den danske monarken, og de økonomiske forbindelsene med Danmark som styrte utviklingen i Holstein. Holstein på sin side har påvirket Danmarks historie mer enn noe annet område utenfor rikets grenser.
Grenser
Hertugdømmet Holstein grensa i nord til Sønderjylland (eller Hertugdømmet Slesvig). Elva Eider markerte grensa til Slesvig. I nordøst hadde Holstein kystlinje til Østersjøen, i sørøst grensa det til hansastaden Lübeck og Mecklenburg. Mot sør til det tidligere hertugdømmet Lauenburg, og til Hamburg og provinsen Hannover. I vest ligger kystlinja til Nordsjøen. Mellom Lübeckbukta og Kielbukta ligger halvøya Wagrien. Halvøya er skilt fra den fruktbare øya Femern ved det 320 meter breie og 3 meter djupe Fehmarnsundet. Den breie bukta ved Meldorf skjærer seg fra Nordsjøen og inn i Ditmarsken.
Holstein bestod av fire gamle landskap: Innenfor grensene lå også Pinneberg med Altona (med status som herlighet) og grevskapet Rantzau, i alt 8453 km2.
Alfred Hansen
Hansen var ordfører i Tromsøysund i perioden 1929–1931 og deretter i 1935–1940. Da Norge ble okkupert av tyske styrker i 1940 innsatte okkupasjonsmyndighetene nazistiske ordførere rundt om i landet.
Da det ble fred i Norge etter 2. verdenskrig ble Hansen på nytt ordfører i Tromsøysund i maidagene 1945. Han beholdt vervet frem til sin død under dramatiske omstendigheter i 1948.
Hansen omkom i en flyulykke ved Hommelvika i Trondheimsfjorden i 1948. Av de totalt 45 ombord døde 16 av passasjerene og tre av besetningen. Hansen var den eneste av de 19 omkomne som aldri ble funnet.
Æresbevisninger og minnesmerker
Et minnesmerke laget av billedhuggeren Emma Matthiasen ble reist i Bruparken i Tromsdalen i 1960.
Paul Davies-Hale
Paul Davies-Hale (født 21. juni 1962) er en britisk tidligere friidrettsutøver som spesialiserte seg i hinderløp.
Han representerte landet sitt under Sommer-OL 1984 i Los Angeles, der han ble utslått i semifinalen på 3000 meter hinder.
Emre Simsek
Emre Şimşek (født 14. juni 1987) er en tyrkisk alpinist. Han representerte landet sitt under Vinter-OL 2014 i Sotsji, der hans beste resultat var nummer 68 i storslalåm.
Liste over norske restauranter i Michelinguiden
Liste over norske restauranter i Michelinguiden viser restauranter i Norge som er eller har vært nevnt i Michelinguiden.
Norge var en del av den engelskspråklige delen Michelin Hotels and restaurants – Main cities of Europe, men er siden 2014 i en egen Nordisk Guide. Fra 2015 kan også andre spisesteder enn hovedstedene i Norden få stjerne.
24. februar 2016 fikk Maaemo tre stjerner i guiden.
Eutheia
Eutheia er en slekt av biller som tilhører gruppen perlebiller (Scydmaeninae) som nå blir regnet til familien kortvinger (Staphylinidae). De er rovdyr som har spesialisert seg på midd. Det er funnet tre arter i Norge.
Utseende
Små (1-1,5 millimeter), mørke eller brunlige, blanke, fint hårete biller. De kjennes lett fra de fleste andre perlebiller på at pronotum ved roten er nesten like bredt som dekkvingene, slik at ytterkantene på pronotum og dekkvingene danner en nærmest kontinuerlig kurve. Utseendemessig kan de minne om arter i familiene Cryptophagidae eller muggbiller (Latridiidae) men de har ikke klubbeformede antenner. Antennene er omtrent så lange som hode og pronotum til sammen, de blir gradvis tykkere mot spissen, men har ingen markert kølle. Hodet er forholdsvis bredt med temmelig store, utstående fasettøyne, i motsetning til de fleste andre perlebiller der disse er ganske små. Pronotum er omtrent så langt som bredt, klokkeformet sett ovenfra, med markerte, rettvinklede bakhjørner og to par groper ved bakkanten. Dekkvingene er ovale, som vanlig hos denne familien. Det bakerste bakkroppsleddet stikker vanligvis ut bak dekkvingene.
Levevis
Perlebillene er rovdyr som stort sett lever av midd, spesielt pansermidd (Oribatida). Disse har et meget hardt skall og perlebillene har organer på frambeina for å holde byttet fast, og munndeler som passer til å borre eller sage seg gjennom middenes skall.
Lánjektjåhkkå
Lánjektjåhkkå er et fjell sør for Guohpervágge i Sarek nasjonalpark i svensk Lappland.
Åpen høring
Åpen høring er et virkemiddel stortingsrepresentanter har til å innhente informasjon.
Bakgrunn
Spørsmålet om å innføre åpne høringer ble reist av Tønnes Andenæs i 1973, men Carl I. Hagen ble raskt den store pådriveren. Likevel var det først i 1995 at det ble gjennomslag for en prøveordning. Dette skyldtes nye konstellasjoner, og demokratiske vurderinger av forslagsstillerne. Prøveordningen ble vedtatt med knappest mulig flertall i Stortinget, og skulle vare ut 1997. Inntil da hadde hovedprinsippet vært lukkede komitémøter, med mulighet for lukkede høringer ved saksforberedelser. Med lukket høring menes ikke bare at det var stengt for publikum og tilhørere, men det var heller ikke mulighet til å referere hva som hadde vært gjenstand for debatt
Nå
Fra og med januar 2002 har åpne høringer blitt regulert av Stortingets forretningsorden § 21. Første ledd sier at komiteene selv ved vanlig flertall bestemmer om det skal holdes høringer, og hvem som skal innkalles. I femte ledd fastsettes det at høringene skal være åpne. Det vil si at medier og befolkningen generelt har adgang. Høringene kan bare lukkes om dette anses som hensiktsmessig, og om det er taushetsbelagte opplysninger som skal drøftes. Sjette ledd sier at antallet tilhørere kan begrenses av hensyn til plass.
Informasjonshøringer
Det kan skilles mellom kontroll- og informasjonshøringer. En informasjonshøring skjer i forbindelse med saksforberedelse. En kontrollhøring skjer med den hensikt at Stortinget skal ivareta sin kontrollfunksjon. Typisk er det som skjer i kontroll- og konstitusjonskomiteen kontrollhøringer. I informasjonshøringer er fokuset innhenting av informasjon fra eksterne aktører. Skillene mellom de to høringstypene er ikke vanntette. Informasjonshøringer kan for eksempel brukes som en del av kontrollfunksjonen.
Antall høringer
Fra 1995 til 2000 ble det totalt avholdt fem informasjonshøringer. Det første skillet ser vi mellom 2001 og 2002. Her går antallet høringer fra 1, til 110. Forklaringen er antageligvis at åpne høringer ble innført som hovedregel fra og med januar 2002. Etter dette har antallet høringer variert mellom 80 og 115. Det settes spørsmålstegn ved hvorfor Stortinget valgte å videreføre en ordning som i praksis ikke hadde blitt brukt.
Fountain City Brass
Fountain City Brass Band er et brassband med base i Kansas City, USA.
Korpset har vunnet en rekke brassbandmesterskap; flere av dem i samarbeid med den australske dirigenten David King.
Ludvig Næss
Ludvig Næss (født 12. august 1864 i Larvik, død 15. april 1921 samme sted) var en norsk pressemann og politiker for Venstre.
Næss tok underoffiserseksamen i Kristiansand i 1884 og middelskoleeksamen året etter. Han arbeidde på et sakførerkontor fra 1888. I 1891 blei han disponent og medeier i Larvik-avisa Østlandsposten. Fra 1896 var han eneeier og også redaktør av avisa. Etter Næss' død fortsatte avisa i familiens eie, og flere av etterkommerne har vært sentrale medarbeidere fram til 1990-tallet, både redaksjonelt, merkantilt og teknisk.
Brass Band of Battle Creek
Brass Band of Battle Creek er et profesjonelt brassband med base i Battle Creek, Michigan, USA.
Ludvig Næss
Han var medlem i Larvik bystyre 1898–1904 og 1910–1919, hertil viseordfører i 1911 og ordfører fra 1912 til 1914. Han var med å stifte Norsk Bladeierforening og hadde også andre verv i presseorganisasjoner.
Brass Band of Battle Creek
Brass Band of Battle Creek har samarbeidet med dirigenter som Howard Snell, fremragende instrumentalister som Wycliffe Gordon og dyktige solister som Steven Mead og Richard Illman.
Qsort
qsort er en funksjon i C-standardbiblioteket som implementerer en polymorfisk sorteringsalgoritme. Den er oppkalt etter en variant av quicksort som ble skrevet av R. S. Scowen for C standardbiblioteket til Unix, selv om C-standarden ikke krever at den skal implementere i quicksort.
Implementasjoner av qsort oppnår polymorfi, evnen til å sortere ulike former for data, ved å hente en funksjonspeker til en treveis sammenligning, så vel som en parameter som spesifiserer størrelsen på individuelle innmatningsobjekter. ISO C-standarden krever at den sammenlignende funksjon implementerer en total orden på elementene I innmatningstabellen.
I Unix versjon 3 (1973) ble algoritmen en del av sorteringsfunksjonen til standardbiblioteket i form av en rutine skrevet i assembler. I UNIX versjon 6 (1975) ble quicksort skrevet i standard K&R C, og i 1983 ble algoritmen omskrevet for Unix-avarten Berkeley Software Distribution. Funksjonen ble i 1989 standardisert i ANSI C.
Fomalhaut
Fomalhaut (α PsA / α Piscis Austrini / Alpha Piscis Austrini) er den klareste stjernen i stjernebildet Den sørlige fisken. Navnet kommer av det arabiske fum al-ħūt (فم الحوت) og betyr «den sørlige fiskens munn» eller «hvalens munn». Den befinner seg ca. 25 lysår (7,688 parsec) fra Jorden. Fomalhaut er en ung stjerne, bare 100 – 300 millioner år gammel, med et antatt livsløp på 1 milliard år. Den er omtrent 2 ganger solmassen.
Fomalhaut er sammen med Castor og Vega medlem av en gruppe på 16 stjerner som kalles Castor-gruppen. Dette er en liten stjernehop som beveger seg i samme retning.
13. november 2008 ble det offentliggjort bilder av den trolige planeten Fomalhaut b, som går i bane rundt Fomalhaut. Bildene ble tatt av Hubble-teleskopet. Fomalhaut b ble den første eksoplaneten som er fotografert. I 2012 ble det reist tvil om Fomalhaut b er en planet eller bare en samling med støv, men senere samme år ble det gjort observasjoner som tyder på at det virkelig er en planet der.
Navnet Fomalhaut kommer av arabisk og betyr "munnen til en sørlige fisken/hvalen".
Monarkisme
Monarkisme er en statsteoretisk posisjon i favør av monarki, altså et arvelig konge- keiser- eller fyrstedømme. Den kan avgrenses fra diktatur ved at arveligheten av makten står sentral. Beslektet er rojalisme. Rojalister har vært og er personer som tar parti for et monarki i motsetning til republikanere, særlig i 1700- og 1800-tallets Storbritannia og Frankrike.
Kyung Sung-hyun
Kyung Sung-hyun (født 10. juni 1990) er en sørkoreansk alpinist. Han representerte landet sitt under Vinter-OL 2014 i Sotsji, der hans beste resultat var nummer 66 i storslalåm.
Monarkisme
Begrepet er avledet fra franske monarchisme, igjen fra gammelfranske monarchie, «monarki», som kommer fra senlatin monarchia, lånt fra greske monarkhia, «absolutt styre», «enevelde», bokstavelig «styre av én», fra monos, «alene» + arkhein, «å styre».
Liam O’Brien
Han representerte landet sitt under Sommer-OL 1984 i Los Angeles, der han ble utslått i semifinalen på 3000 meter hinder.
Friidrett under Sommer-OL 1904 – Stavsprang menn
Stavsprang for menn var en av sju hoppøvelser i friidrett under Sommer-OL 1904 i St. Louis. Sju deltakere fra to nasjoner deltok i stavsprangkonkurransen som ble avviklet 3. september 1904.
Jernbanegata (Trondheim)
Jernbanegata er en kort gate ved Svartlamoen på Lademoen i Trondheim. Den strekker seg fra Gregus gate nordøstover til Brodals gate. Gata ble regulert i 1913, og er oppkalt etter jernbanelinja (Meråkerbanen/Nordlandsbanen), som den går parallelt med.
Friidrett under Sommer-OL 1904 – Stavsprang menn
Rekorder
Gjeldende rekorder før lekene i 1904:
(*) uoffisielt
Charles Dvorak satte ny olympisk rekord med 3,50 meter, alle fem hopperne med kjent resultat hoppet høyere enn tidligere olympisk rekord.
MTR
Mass Transit Railway (MTR) er Hongkongs undergrunnsbane. Den ble innviet 1. oktober 1979. Videre finnes fire pendeltogslinjer, blant annet Airport Express Line som går parallelt med Tung Chung Line fra Hongkongøya, over til Kowloon og ut til Hongkong internasjonale lufthavn på Chek Lap Kok.
Passasjerene har tre betalingsalternativer: Octopus Card, enkeltbilett og Tourist Pass (den sistnevnte fungerer som dagsbilett for MTR-nettet). Ved bruk av Octopus-kortet gjelder rabatter. Kortet kan etterfylles i automater og er et berøringsløst chip-kort.
Undergrunnsbanen
Tunnelbanen har et nett på 94 kilometer spor fordelt på seks linjer og 50 stasjoner gjennom de tettest befolkede områdene.
Island Line løper langs Hongkongøyas nordre strand fra vest til øst. Tsuen Wan Line går fra Hongkongøya til bostedsområdene i Kowloon. Kwun Tong Line løper fra den søndre del av Kowloon Yau ma Tei over til det østlige Kowloon, og går der over i Tseung Kwan O Line.
Pendeltog
Kowloon Canton Railway (kalt KCR East) har en linje fra Tsim Sha Tsui på sydspissen av Kowloon som går opp til en endestasjon ved Hongkongs nordgrense rett overfor Shenzhen. En sidelinje ble åpnet i desember 2004 og den går til Ma On Shan og viktige deler av Shatin. En annen KCR-linje, KCR West, sammenbinder Mei Foo og Tuen Mun.
Tredje verdenskrig
Tredje verdenskrig er et navn som ofte gis til et tenkt tilfelle av en ny verdenskrig etter andre verdenskrig. Begrepet er tatt i bruk så tidlig som i 1941.
På bakgrunn av Manhattanprosjektets utvikling av atomvåpen, som ble brukt i avslutningen av andre verdenskrig (atombombene over Hiroshima og Nagasaki), og den senere utbredelsen av atomvåpen i en rekke land, spekuleres det tidvis i om en tredje verdenskrig vil kunne medføre en verdensvid ødeleggelse av menneskelig sivilisasjon.
Ulike større militære konflikter som har funnet sted i ettertid av andre verdenskrig (slik som Russlands invasjon av Ukraina 2022) har ofte blitt ansett som mulige utløsende faktorer for en tredje verdenskrig. Også andre hendelser har skapt frykt for at man kunne utløse en tredje verdenskrig, slik som raketthendelsen på Andøya i 1995.
Caproni Ca.100
Caproni Ca.100 var standard skolefly ved  Regia Aeronautica i 1930-årene. Et stort antall av denne tandem, to-seters, dobbeltdekker ble bygget med forskjellige motorer.
Design og utvikling
Ca.100 (med kallenavnet «Caproncino», lille Caproni) var basert på de Havilland DH.60 Moth som Caproni hadde bygget på lisens. De reviderte vingene utgjorde et omvendt biplan. Han endret også halerorene. Ellers var dens vinger lik Moth, ikke akoverstrøket eller staggered. Det var et skrog av tre, kledd med stoff og med åpne sittebrønner i tandem. Det hadde et fast konvensjonelt understell. Drivstoffet kom fra en tank i Moth stil, en strømlinjeformet tank på den midtre delen av øvre vinge. Det fløy for første gang i slutten av 1928, ført av Domenico Antonin ved Milan-Taliedo.
Ca.-100 ble drevet av flere typer motorer. Den vanligste var 115 Hk Isotta Fraschini Asso 80R og 145 Hk Colombo S. 63, begge 6-sylindrede luftkjølte innebygde motorer, og udekkede 85 Hk Fiat A. 50 og 140 Hk A. 54 7-sylindrede stjernemotorer. Andre motorer var 135 Hk Walter NZ-85, Farini T. 58, Fiat A. 53, Fiat A. 60 stjernemotor og Colombo S. 53, Cirrus store rekkemotor, de Havilland Gipsy og de Havilland Major.
Operativ historie
Regia Aeronautica fikk 2 prototyper og 675  Ca.100 bygget av Bergamasche, Breda, C. N. A. og Macchi samt Caproni. 30 av de Macchi-bygget eksemplarer var utstyrt med flottører og kalt  Ca.100 Idro. Ca.-100 ble for det meste brukt som primær skolefly, selv om noen ble brukt til sndre oppgaver.
Ca. 100 ble eksportert til Peru og Portugal. . Noen ble også produsert av Capronis bulgarske datterselskap som KN-1. Tolv Ca.100 "PR" (Venezuela), et derivat med helt metallskrog, drevet av en 120 Hk Kinner B-5 motor ble bygget på lisens av den peruanske regjering fra 1937.
Et Ca.100 Idro sjøfly satte høyderekord for sjøfly på 5 334 meter  i 1931.
Overlevende
Den siste flydyktig opprinnelige landfly, Ca.100, I-ABMT er det tidligere militære, MM55194. Nå eid av Aero Klubb Como sjøfly. Registrert I-ABOU, ex-MM65156, er blitt gjenoppbygd etter take-off kollisjon i 2006. Et sjøfly,tidligere I-PLATE og  MM56237 finnes i Museo dell'Aeronautica Gianni Caproni, Trento.
Tidligere I-BIZZ og MM56271 finnes i Royal Saudi-Air Force Museum.
Operatører
Caproni Ca.100 ble standard skolefly ved Regia Aeronautica i 1930-årene.
Buolžžatjohka
Buolžžatjohka er ei elv i Utsjok kommune i Lappland i Finland. Den er ei tilløpselv til Vetsijärvi, som er utspring for Vetsijoki, ei sideelv til Tana. Elva har utspring nord for fjellet Bajánvađđa og renner mot sørvest til munningen helt nord i Vetsijärvi. Buolžžatjohka er 183,6 kilometer lang.
Stagger (fly)
Stagger er i flysammenheng den relative horisontal foran-bak plassering av vingene i en dobbeldekker, triplane, eller multiplane.
Et fly sies å ha positive stagger, eller rett og slett stagger når den øvre vingen er plassert foran den nederste vinge.Typiske er de havilland Tiger Moth eller Stearman. I motsatt fall, et fly sies å ha negative stagger i de (uvanlige) tilfeller hvor den øvre vingen er plassert bak den nedre vingen, som i Sopwith Dolphin eller Beech Modell 17 Staggerwing. Et fly med vingene plassert rett over hverandre har unstaggered vinger, som i Sopwith Beech  eller Vickers Vildebeest.